《登城望江边》
宋代·李新

山外浮云云外城，江边羌角水中声。
九分雪发功名晚，一寸冰中去就轻。
山与绣屏天刻画，兽编土宇地欹倾。
早扶藜杖关头去，要向中州看太平。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。